கேள்வி: பி. வி. கே. பனயால் - வாழ்க்கை வரலாறு குறித்து விரிவாக சொல்லுங்கள்.
பதில்: பி. வி. குஞ்ஞிகண்ணன் காசர்கோடு மாவட்டம் உள்ள பனயல் கிராமத்தில் 1949 ஆம் ஆண்டு பிறந்தார். 17 வயதில், தச்சங்காட் இளைஞர் கலைச் சங்கத்திற்காக நாடகங்களை எழுதத் தொடங்கினார். இரண்டு மணி நேர ஓரங்க நாடகம் ''அவசன ரங்கம்'' (பொருள்: கடைசிக் காட்சி) ஒரு குறிப்பிடத்தக்க திருப்புமுனையாக அமைந்தது. பனயாலின் ''செறிய மரம் வலிய மரம்'' (பொருள்: சிறிய மரம் பெரிய மரம்) பல இடங்களில் மேடைகண்ட நாடகமாகும். தெலுங்கானா போராட்டத்தின் பின்னணியில் எழுதப்பட்ட இவரது புதினமான ''சூர்யாபேட்'' நாடகமானது கண்ணூர் சங்க சேதனா நாடகக் குழுவால் நாடகமாக்கப்பட்டது. ஒரு வருடத்திற்குள், அந்த நாடகம் 400 மேடைகளில் ஏறியது. ஷாஜி என். கருண் இயக்கிய வாழ்க்கை வரலாற்றுப் படமான ஏ.கே.ஜி., படத்திற்கு பனயால் திரைக்கதை, உரையாடல் எழுதினார். இவர் புரோகமண கலா சாகித்ய சங்கத்தின் (முற்போக்கு கலை இலக்கிய சங்கம்) காசர்கோடு மாவட்டத் தலைவராக இருந்தார். அரசுப் பள்ளியில் ஆசிரியராக தனது பணியைத் தொடங்கிய இவர், அஜனூர் எல்பி பள்ளியில் தலைமை ஆசிரியராகப் பணியாற்றி ஓய்வு பெற்றார். இவர் கேரளச் சாகித்திய அகாதமி, கேரள சங்கீத நாடக அகாதமி, கேரள நாட்டுப்புற அகாதமி ஆகியவற்றின் உறுப்பினராக இருந்தார். இவர் தற்போது சாகித்ய பிரவர்த்தக சககாரண சங்கத்தின் செயற்குழு உறுப்பினராகவும், கிரந்தசாலா சங்கத்தின் செயற்குழு உறுப்பினராகவும், ''கிரந்தலோகம்'' இதழின் ஆசிரியராகவும் பணியாற்றுகிறார். பனயால் இப்போது காராகுழி, அஜனூர், காஞ்ஞங்காடு வசிக்கிறார்.
கேள்வி: பி. வி. கே. பனயால் - குடும்பம் என்பது என்ன?
பதில்: இவருக்கு சாவித்ரி என்ற மனைவி உண்டு. இந்த இணையருக்கு சந்தோஷ், சௌமியா என்ற இரண்டு குழந்தைகள் உள்ளனர்.
கேள்வி: பி. வி. கே. பனயால் - குறிப்பிடத்தக்க படைப்புகள் பற்றி தகவல் சொல்.
பதில்: * ''தலமுறகளுடெ பாரம்'' (புதினம்) * ''சூரியப்பேட்டை'' (புதினம்) * ''கனிஜம்'' ( கயூர் கிளர்ச்சியின் பின்னணியில் எழுதப்பட்ட புதினம்) * ''ஆடுகலா'' (புதினம், ) * ''அச்சன்'' (கதை தொகுப்பு, ) * ''அடித்தட்டிலெ ஆரவங்ஙள்'' (சிறுகதைத் தொகுப்பு) * ''ஏ.கே.ஜி'' (திரைக்கதை, )
கேள்வி: பி. வி. கே. பனயால் - விருதுகளும் கௌரவங்களும் குறித்து விரிவாக சொல்லுங்கள்.
பதில்: இவருடைய ''தலமுறகளுடெ பாரம்'' (தலைமுறைச் சுமை) என்ற புதினம் செருகாடு விருது பெற்றது. ''சூர்யாபேட்'' புதினம் அபுதாபி சக்தி விருதைப் பெற்றது. சமஸ்தா கேரள சாகித்ய பரிஷத்தின் மாநில நாடகப் போட்டியில் இவர் எழுதி நடித்த ''"மேன்"'' நாடகம் எழுத்துக்கான பரிசைப் பெற்றது. இவரது நாடகங்கள் புரோகமன கலா சாகித்ய சங்கத்தின் விருதையும் பெற்றுள்ளன. 2009 ஆம் ஆண்டு மலையாள இலக்கியத் துறையில் கேரளச் சாகித்திய அகாதமி விருது பெற்றார். நாடகக் கலைத் துறையில் அவரது சிறந்த பங்களிப்புகளுக்காக 2020 ஆம் ஆண்டு கேரள சங்கீத நாடக அகாடமி ''குருபூஜா விருதைப்'' பெற்றார்.